ኢሉ ምሕታቱ ኣይተርፍን። "እቲ ብሓደ ዝነበርናዮ ህይወት ሃንደበት ስለ ዝተቖረጸ ምስ ረኸብኩወን ዝቕጽሎ ወግዒ ኣይነበረን፤ ክኸዳ ከለዋ ንኸይድ ኣለና'ሞ ድሓን ኩን ኢለናኒ ዘይኮነ ክሳዕ እታ ዝኸዳላ ግዜ ዓዲ ሰላም እያ፣ ሰላም ኢና ዘለና ዝብለሉ መዋእል ስለ ዝነበረ፡ ሃንደበት ቑርጽ ኣቢለን ስለ ዝኸዳ እንቕጽሎ ጉዳይ ኣይነበረን" ዝብል ኣዲስኣለም፡ "ስለዚ ልክዕ ክንርአአ ከለና፡ ሓሳብና እንገልጸሉ ኣንደበት ኣይነበረናን። ሓድሕድና ከመይ እዩ ክምለስ፤ ከመይ'ባ'የን ክምልሳ ንብሃሃል ነይርና። ንሰን ንዓይ ይርእያኒ፤ ኣነ'ውን ንዕአን ይርእየን" ኢሉ። ብርክት ዝበሉ ሚዲያታት ውሽጢ ዓድን ወጻእን ኣብታ ምጅማር በረራ ካብን ናብን ኣዲስ ኣበባ ኣስመራ ዘበሰረት ጉዕዞ ነፋሪት ሓቢሮምዎ ተጓዒዞም ምንባሮም ዝጠቅስ ኣዲስኣለም፡ እዚኣ እንታይካ?
